stanford-oval/wikipedia huggingface dataset:
ז'קלין סוזן
לאחר מותה

סוזן נפטרה ממחלת הסרטן ב-1974, בהיותה בת 56 בלבד. ספרה "דולורס", המבוסס על חייה של ג'קלין קנדי, הושלם על ידי ידידה, מבקר הקולנוע רקס ריד, ויצא לאור כשנתיים לאחר מותה. שלוש שנים אחר כך יצא לאור גם ספר המדע הבדיוני שכתבה עוד בסוף שנות החמישים, "יארגו".
בסרט מסע בין כוכבים 4: השיבה הביתה, מ-1986 מוזכרת סוזן, לצדו של הרולד רובינס, כאחת מענקיות הספרות של המאה העשרים.
ב-1987 יצאה לאור ביוגרפיה שלה, שנכתבה על ידי העיתונאית והסופרת הפמיניסטית ברברה סימן. הביוגרפיה קרויה על שם המחזה היחיד של סוזן, Lovely Me: The Life of Jacqueline Susann. סרטי יוניברסל הפכו את הביוגרפיה הזו לסרט קולנוע ב-2000, בשם "גדולה מהחיים". בט מידלר שיחקה בתפקיד הראשי בסרט זה, כז'קלין סוזן. לצדה של מידלר שיחקו בסרט בין השאר גם סטוקרד צ'אנינג, ג'ון קליז, אמנדה פיט, ואחרים. את המוזיקה כתב ברט בכרך. הביוגרפיה הזו הפכה גם למחזה Paper Doll, בו שיחק בין השאר גם פ. מוריי אברהם, בתפקיד מנספילד, בעלה של סוזן וכן לסרט טלוויזיה Scandalous Me: The Jacqueline Susann Story.
ב-2001 יצא לאור ספר ההמשך ל"עמק הבובות", Shadow of the Dolls. הספר נכתב על ידי ריי לורנס, בהתבסס על רשימותיה המקוריות של סוזן, כפי שנכתבו על ידה סמוך לפני מותה.
ספריה

Every Night, Josephine!, Bernard Geis Associates, 1963.
Valley of the Dolls, Bernard Geis Associates, 1966.
The Love Machine, Simon & Schuster, 1969.
Once Is Not Enough, William Morrow and Company, 1973.
Dolores, William Morrow and Company, 1976.
Yargo, Bantam Books, 1979.
ספרים שתורגמו לעברית

עמק הבובות, מאנגלית: שולמית דניאל, הוצאת לדורי, 1967. (הספר בקטלוג ULI)
מכונת האהבה, מאנגלית: אליעזר כרמי, הוצאת מ. מזרחי, 1970. (הספר בקטלוג ULI)
דולורס, מאנגלית: אליעזר כרמי, הוצאת רמדור, 1977. (הספר בקטלוג ULI)
היכן אתה אהובי?, מאנגלית: אליעזר כרמי, הוצאת מ. מזרחי, 1980. (הספר בקטלוג ULI)
יארגו, מאנגלית: תמר עמית, הוצאת כתר, 1980. (הספר בקטלוג ULI)
לקריאה נוספת

ריי לורנס, בחזרה לעמק הבובות של ז'קלין סוזן, תרגום: עליזה רענן, הוצאת "מטר" (ספר המשך ל"עמק הבובות" מ-1966). הספר נכתב כשלושים שנה לאחר שז'קלין סוזן כתבה ב-1974 את הטיוטה הראשונה שלו. (הספר בקטלוג ULI)
John Sutherland, Lives of the Novelists: a History of Fiction in 294 Lives, Yale University Press, 2012 (הספר בקטלוג ULI)
הערות שוליים

↑  ביקורת על הסרט הביוגרפי גדולה מהחיים על ז'קלין סוזן, באתר IMDb, מתוך The Hollywood reporter,‏ 28 בינואר 2000
↑  על ז'קלין סוזן, ב-Earthlink
1 2  Mr. Jacqueline Susann Honors His Late Wife by Hawking Her Final Book‏ - 9 באוגוסט 1976, באתר People
↑  על ז'קלין סוזן באתר "נשים יהודיות"
↑  ithappenedinhistory-082004-susann.html על ז'קלין סוזן באתר It Happened In Histoy
↑  עוד על ז'קלין סוזן
↑  על ז'קלין סוזן באתר It Happened In Histoy
↑  על הספר, באתר הוצאת מטר
| --- | --- |
בקרת זהויות :  NLI: 987007511441505171  PLWABN: 9810702010805606  BIBSYS: 90163455  BNE: XX859095  BnF: cb11925782k (data)  CANTIC: a11424382  CiNii: DA04007624  GND: 1026667666  ISNI: 0000 0001 1453 3041  LCCN: n50016802  LNB: 000001429  NDL: 00458097  NKC: xx0011633  NLA: 35757407  NLK: KAC199626867  NSK: 000053180  NTA: 073067520  RERO: 02-A003877046  SUDOC: 027152073  Trove: 1073755  VIAF: 100253440   WorldCat (עם VIAF): 100253440
מספר לבג

בטופולוגיה, מספר לֶבֶּג של כיסוי פתוח של קבוצה במרחב מטרי, הוא המספר δ הגדול ביותר שכל תת-קבוצה שלה שקוטרה קטן ממנו, מוכלת באחד ממרכיבי הכיסוי. לפי הלמה של לבג, לכל כיסוי פתוח של קבוצה קומפקטית יש מספר לבג חיובי ממש. את הלמה הוכיח המתמטיקאי אנרי לבג.
הוכחה

תהא  X קבוצה קומפקטית במרחב מטרי, ויהא  {\mathcal {A}} כיסוי פתוח של  \,X. מהקומפקטיות נובע שקיים תת-כיסוי סופי. נסמן אותו ב- \{A_{1},\dots ,A_{n}\}\subseteq {\mathcal {A}}. לכל  i\in \{1,\dots ,n\}, נגדיר  \,C_{i}:=X\setminus A_{i}; אלו קבוצות סגורות. נגדיר פונקציה  f:X\rightarrow \mathbb {R}  לפי הנוסחה  \,f(x):=\max _{i}d(x,C_{i}) (כאן d מסמן את המרחק בין הנקודה לקבוצה. מרחק זה יכול גם להיות 0).
כיוון ש- {\mathcal {A}} הוא כיסוי, לכל נקודה  x\in X יש אינדקס i כך ש  x\in A_{i}. כיוון ש A_{i} קבוצה פתוחה, הרי שקיים ε > 0 כך שה־ε-סביבה של  x מוכלת ב  A_{i}, ואז  \ f(x)\geq d(x,C_{i})\geq \epsilon >0. בפרט, הפונקציה  \,f(x) לעולם אינה מתאפסת. אבל זוהי פונקציה רציפה על קבוצה קומפקטית, ולכן היא מקבלת שם מינימום. מינימום זה הוא חסם תחתון למספר לבג של הכיסוי.
הביוגרפיה הגרמנית החדשה

| --- | --- |

 מידע כללי
 מאת:  מחברים שונים 
 שפת המקור:  גרמנית 
 סוגה:  לקסיקון ביוגרפי 
 הוצאה
 הוצאה:  הוועדה ההיסטורית של האקדמיה הבווארית למדעים 
 תאריך הוצאה:  1953 
 סדרה
 ספר קודם:  הביוגרפיה הגרמנית הכללית 
 הספר הבא:  NDB-online 
 
הביוגרפיה הגרמנית החדשה (בגרמנית: Neue Deutsche Biographie; בראשי תיבות: NDB) היא אנציקלופדיה ביוגרפית המפורסמת מאז 1953 בידי הוועדה ההיסטורית (גר') של האקדמיה למדעים של בוואריה (אנ').
הביוגרפיה הגרמנית החדשה נחשבת לאחד המקורות (סימוכין) הביוגרפיים הגרמנים החשובים ביותר, היא כוללת נכון לינואר 2025, 27 כרכים ולמעלה מ-50,000 ערכי אישים. ה-NDB היא יורשתה של ה-ADB, הביוגרפיה הגרמנית הכללית ("Allgemeine Deutsche Biographie"), והמהדורה המודפסת שלה כוללת 28 כרכים.
הביוגרפיות שבביוגרפיה החדשה, לצד אלו שבביוגרפיה הכללית, הועלו לרשת האינטרנט וניתן לחפש בהם באתר "ביוגרפיה גרמנית" (גר').
חלוקת יחידה

בטופולוגיה ובגאומטריה דיפרנציאלית חלוקת יחידה (נקרא גם פיצול יחידה) היא אוסף של פונקציות אי שליליות ממרחב כלשהו שסכומן הוא זהותית אחד, כאשר כל פונקציה לא מתאפסת רק באזור קטן שמוגדר מראש. חלוקת יחידה משמשת להרחבת אלמנטים שמוגדרים באופן מקומי (רק על סביבה קטנה) לאלמנטים שמוגדרים באופן גלובלי.
הגדרה

אוסף פונקציות  \left\{\psi _{i}\right\}_{i\in I} ממרחב טופולוגי X למספרים הממשיים נקרא חלוקת יחידה אם מתקיימים ארבעת התנאים:
לכל  \ x\in X ולכל  \ i\in I מתקיים  \ 0\leq \psi _{i}(x)\leq 1.
לכל i התומך של  \ \psi _{i} שהוא הסגור של קבוצת כל הנקודות בהן  \ \psi _{i} לא מתאפס - הוא קומפקטי.
לכל  \ x\in X קיימת סביבה U כך שלכל  \ i\in I חוץ ממספר סופי של אינדקסים ולכל  \ p\in U,  \ \psi _{i}(p)=0.
סכום כל הפונקציות הוא 1 בכל נקודה. מהדרישה הקודמת סכום זה הוא סופי בכל נקודה ולכן אין בעיה של התכנסות טורים:
כאשר נתון כיסוי  \left\{U_{i}\right\}_{i\in I}, אם לכל i קיים j כך שהתומך של הפונקציה ה-i מוכל בקבוצה ה-j בכיסוי, נאמר שחלוקת היחידה משועבדת לכיסוי. כאשר ההכלה היא יותר מדויקת כלומר  לכל i, התומך של הפונקציה ה-i בחלוקת היחידה מוכל בקבוצה ה-i בכיסוי (או בסימונים  \ supp(\psi _{i})\subset U_{i}) נאמר שחלוקת היחידה משועבדת לכיסוי עם אותם אינדקסים.
אם כל הפונקציות בחלוקת היחידה הן פונקציות רציפות חלוקת היחידה נקראת חלוקת יחידה רציפה. ביריעה חלקה חלוקת יחידה היא חלקה (או  C^{\infty }) אם כל הפונקציות שלה הן חלקות. בצורה דומה, ביריעה אנליטית חלוקת יחידה היא אנליטית אם כל הפונקציות שלה הן אנליטיות.
קיום > חלוקות יחידה טופולוגיות

תנאי מספיק לקיום חלוקת יחידה במרחב טופולוגי נורמלי הוא שהמרחב יהיה פרקומפקטי. כך לדוגמה ליריעות הטופולוגיות כמעט תמיד יש חלוקת יחידה רציפה (למעט מספר מצבים פתלוגיים).
ואנג מאנג, קיסר סין

זהו שם סיני; שם המשפחה הוא .
וָאנְג מָאנְג היה קיסר סין בשנים 9–23 לספירה, מכונה גם בשם הקיסר גונב הכס. הוא היה הקיסר היחיד של שושלת שין (המילה "שין" משמעותה "חדש"), ותקופת שלטונו היוותה חיץ בין שושלת האן המערבית לשושלת האן המזרחית. כחסיד של קונפוציוס, הוא ביצע רפורמה בכלכלה ובבעלות על אדמות הקיסרות, דבר שקומם עליו את בעלי האדמות הגדולים, העשירים ובני המעמד הגבוה, והוא נהרג במרידות שגברו ברחבי סין.
עד עלייתו לשלטון

ואנג מאנג היה אחיין חורג מצד אביו של הקיסרית וָאנְג גֶ'ן גוּן. למרות השיוך הרם הוא נשא בתפקידים שוליים עד שנת 16 לפני הספירה, אז מונה לאציל.
בשנת 8 לפני הספירה, מונה ואנג לעוצר של הקיסר צֶ'נְג. לאחר מותו של צ'נְג בשנת 7-6 לפני הספירה עברה הקיסרות לקיסר אָי דִי, וכתוצאה מכך סיים ואנג את תפקידו כעוצר. לאחר מות הקיסר אָי דִי בשנת 1 לפני הספירה, מונה ואנג לעוצר של הקיסר פִּינְג. בשנת 2 לספירה, הוא חיתן את ביתו עם הקיסר פינג, ובכך נטל את התואר "הדוכס של האן".
לאחר מות פינג בשנת 6 לספירה, בחר ואנג לתועלתו האישית בקיסר ז'וּדְזְה שנולד שנה קודם לכן, ואז החל בצעדים לנטילת השלטון, בטענה ששושלת האן לא זוכה למנדט השמיים.
כקיסר

ואנג עלה לשלטון בינואר בשנת 9 לספירה. לאחר שנים של פולחן אישיות בתקופת היותו עוצר, יצר ואנג לעצמו תדמית של מנהל מוכשר, ולכן עלייתו לשלטון נראתה באור חיובי בתחילה.
ואנג החל לבצע תוכנית רפורמה בהחזקת האדמות. הוא חילק קרקעות של בעלי אדמות גדולים שסיכנו בעושרם את הקיסר, לאיכרים, למשלמי המיסים ולבעלי המעמד הנמוך. בנוסף הלאים ואנג את הזהב והנפיק כסף חדש. צעדים אלו גרמו למורת רוח והתמרדות של המעמד הגבוה, הסוחרים ובעלי הקרקעות. בלחץ האצולה הוא נאלץ לחזור בו בשנת 12 ולבטל חלק מהצעדים. במהלך השנים הממשלה הפכה למושחתת ומשותקת, והניתוק שלה מהעם הגביר את התסיסה נגד הקיסר. בנוסף, בשנים שלפני שלטונו, ובשנות שלטונו שינה הנהר הצהוב כמה פעמים את מסלולו (בעיקר בשנים 2, 5 ו-11 לספירה) תוך שהוא גורם לשיטפונות ומגפות ברחבי סין. איכרים ותושבים אחרים נעקרו ממקומם, ואט אט הצטרפו למורדים בקיסר תוך יצירת צבא מורדים גדול.
בתוך כך נוצרו לואנג גם חזיתות מבחוץ. הוא נהג ביהירות וגסות כלפי מלכים של מדינות שכנות ובכך קנה לו אויבים. מדובר בשבטים מונגולים מצפון מערב, שבטים מדרום מערב, שבטים קוריאנים מצפון מזרח, ושבטים שישבו על דרך המשי לאסיה המרכזית. הטעות של ואנג הייתה יצירת החזיתות מחוץ לקיסרות, שהביאה אותו לרכז את צבאו בעיקר מולן, במקום להתרכז בדיכוי המרידות שפשטו בכל רחבי הקיסרות.
רק בשנת 22 שם לב ואנג שהבעיה הראשית שלו היא בעיית הפנים. באיחור רב הוא שלח את צבאו לרחבי הקיסרות ללחום במורדים. לאחר הצלחות מועטות בקרבות וחיסול ריכוזי מורדים גדולים בקרבות במהלך השנים 23-22, הותש צבאו של הקיסר וניגף מול המורדים הנחושים.
באוקטובר שנת 23 צרו המורדים על ארמונו של ואנג אשר התבצר עם אלף מאנשיו במקום. ואנג נהרג בקרב ב-6 באוקטובר שנת 23, בגיל 68. בתום הקרב הושחתה גופתו של ואנג, וראשו נכרת ונלקח לבירת האן וואן-צאנג, שם נתלה על חומת העיר.
בניו

בשנת 5 לפנה"ס, כשבנו וָאנְג חְווֹ רצח משרת, הוא ציווה עליו לבצע התאבדות. בזמן קיסרותו, היו לואנג שני בנים חיים מתוך 9 בנים ובנות. הבוגר לא היה כשיר להנהגה, ולכן הוא בחר בצעיר וָאנְג לִין כיורשו, והעניק לו הכשרה.
מיקום בין קיסרי סין

| ז'וּדְזְה | וָאנְג מָאנְג | גוָאנְג שִי |
| --- | --- | --- |
| (הקיסר האחרון בשושלת האן המערבית) שושלת האן המערבית | 9-23 שושלת שין | (שליט זמני לפני) שושלת האן המזרחית |
בוריס ברקנהיים

| --- | --- |

 לידה:  1885 מוסקבה, האימפריה הרוסית 
 פטירה:  1959 (בגיל 74 בערך) מוסקבה, ברה"מ 
 מקום קבורה:  בית הקברות נובודוויצ'יה 
 מקום לימודים:  הפקולטה לפיזיקה ומתמטיקה של אוניברסיטת מוסקבה 
 מוסדות:  אוניברסיטת מינסק (1921–1927)  האוניברסיטה הממלכתית הרוסית לתיירות, נוער ספורט וחינוך גופני (1927–1935)  אוניברסיטת מוסקבה  Moscow State Aviation Technological University 
 פרסים והוקרה:  מדען כבוד של הרפובליקה הסובייטית הפדרטיבית הסוציאליסטית הרוסית 
 
בוריס ברקנהיים (ברוסית: Борис Моисеевич Беркенгейм‏; (25 באפריל 1885, דאוגבפילס - 23 באפריל 1959, מוסקבה) היה כימאי סובייטי ממוצא יהודי.
קורות חיים

ברקנהיים נולד בשנת 1885 בדאוגבפילס (אז בתחומי האימפריה הרוסית כיום בלטביה) למשפחה יהודית. אביו היה סוחר. אימו הייתה בעלת שורשים מגרמניה וקרובת משפחה של קארל מרקס לאחר לידתו המשפחה עברה למוסקבה. לאחר סיום בית ספר עם מדליית זהב, בירקנהיים החל לימודי כימיה באוניברסיטת מוסקבה. בשנת 1905 בעקבות השתתפות בפעילות סטודנטים נגד השלטון הוא נעלץ לעזוב רוסיה ועד לשנת 1910 התגורר בהיידלברג. בשנת 1910 הוא חזר לרוסיה וחידש את הלימודים. לאחר קבלת התואר הוא המשיך לעבוד באוניברסיטה בתור חוקר. בתקופת מלחמת העולם הראשונה הוא עבד במעבדה של הצלב האדום בחזית הלחימה. ביחד עם אחיו אברם ברקנהיים הוא פעל על תכנון מסכת גז.
לאחר סיום המלחמה ברקנהיים החל ללמד כימיה בקייב.
בשנת 1921 עם הקמת אוניברסיטת מינסק ברקנהיים מונה לפרופסור וראש אקדמיה לכימיה אי-אורגנית. הוא עבד במינסק עד שלנת 1927.
בשנת 1927 ברקנהיים עבר למוסקבה ועבד במספר מוסדות להשכלה גבוהה בעיר. הוא היה ראש אקדמיה לכימיה אי-אורגנית באוניברסיטת מוסקבה.
בשנים 1927-1934 ברקנהיים היה חבר צוות שעבד על "אנציקלופדיה טכנית" ב-10 כרכים. הוא כתב רוב המאמרים שקשורים לכימיה.
ברקנהיים נפטר בשנת 1959 ונטמן בבית העלמין נובודוויצ'יה
הערות שוליים

↑  נתונים ביוגרפיים של המשפחה
↑  מקום קבורה
Whole Lotta Red

Whole Lotta Red הוא אלבום האולפן השני של הראפר האמריקאי פלייבוי קרטי. האלבום יצא לאור ב-25 בדצמבר 2020, על ידי חברת התקליטים של אייסאפ רוקי AWGE ואינטרסקופ רקורדס.
העבודה על האלבום החלה בסוף 2018 והסתיימה בנובמבר 2020, תוך שנדחה האלבום מספר פעמים. האלבום מורכב מ-24 רצועות וכלל הופעות אורח של פיוצ'ר, קניה וסט וקיד קאדי, בעוד שהופק על ידי המפיק פייר בורן, שנוהג לשתף פעולה עם קרטי לעיתים קרובות, יחד עם המפיקים מתיו ויליאמס ו-ויזי, בין היתר.
רקע והוצאה

באוגוסט 2018, לאחר צאת אלבום הבכורה של קרטי, Die Lit, עלה עליו סרטון שדן באלבומו הבא הנקרא Whole Lotta Red. בנובמבר, ביצע קרטי שירים שטרם פורסמו בהופעה בסיאטל. במרץ 2019, במהלך ראיון עם GQ, אמר קרטי כי וירג'יל אבלו יהיה המנהל הקריאייטיבי של האלבום. במאי 2019 התארח קרטי ב-"Earfquake", הסינגל המוביל מאלבומו של הראפר טיילר, דה קריאייטור, Igor, שצוין בשימושו של קרטי ב"קול תינוק" על ידי מבקרי המוזיקה והמעריצים. בהמשך אותו חודש, שיר בשם "Pissy Pamper" של קרטי יחד עם יאנג ניודי דלף והפך לוויראלי בפלטפורמת המדיה החברתית טיקטוק. בטרם הוסר מהפלטפורמה, הגיע הישר למקום הראשון במצעד ה-Viral 50 של ספוטיפיי בארצות הברית. מספר שירים אחרים המשיכו לדלוף גם באמצעות יוטיוב ו-SoundCloud, שדווחו כגורם העיקרי של קרטי לעבוד מחדש על האלבום. ביוני 2019, חשף קרטי בראיון ל-The Fader כי התחיל להקליט את האלבום לקראת סוף 2018, והקליט באולפני Means Street של די ג'יי דרמה (אנ') באטלנטה ובביתו.
ב-14 באפריל 2020, צייץ קרטי את העטיפה של השיר "@ Meh", שיצא כסינגל כעבור יומיים. השיר צוין גם הוא בשימוש של קרטי ב"קול תינוק". במאי התארח קרטי בשיר "Pain 1993", מתוך המיקסטייפ של דרייק, Dark Lane Demo Tapes, שהמשיך בשימוש של קרטי ב"קול התינוק" והפך ללהיט הראשון שלו בעשירייה הפותחת של הבילבורד הוט 100, תוך שהגיע בשיאו למקום השביעי.
ב-23 בנובמבר, לאחר הפסקה ברשתות החברתיות, פרסם קרטי ברשתות שלו תמונות מטושטשות שלו, תוך שהוא חשף כי האלבום הועבר ללייבל שלו. באותו היום, בראיון ל-GQ, כינה קרטי את האלבום כ"אלטרנטיבי" ו-"psyched out". בימים שלאחר מכן, הודיע קרטי על שיתופי פעולה עם כמה ראפרים נוספים ובהם קניה וסט, קיד קאדי, טראוויס סקוט ופיוצ'ר. בהמשך, ציין גם את פוסט מאלון ופארל ויליאמס. DJ Akademiks הודיע בשידור חי ובטוויטר כי האלבום עתיד לצאת בחג המולד ויופק בפועל על ידי קניה וסט; הוא מציין גם בשידור החי וגם בטוויטר שהוא "כמעט מכר את נשמתו" כדי להשיג את המידע האמור.
ב-21 בדצמבר, חשף קרטי את עטיפת האלבום, תאריך צאתו והזמנה מוקדמת למרצ'נדייז.
הצלחה מסחרית

האלבום הגיע היישר אל המקום הראשון במצעד הבילבורד 200, עם 100,000 יחידות שקולות לאלבום בשבוע הראשון לצאתו. זהו האלבום הראשון של קרטי שהגיע למקום הראשון במצעד, והפרויקט השני שלו שהגיע היישר אל העשירייה הראשונה, לאחר אלבום הבכורה שלו, Die Lit, שיצא בשנת 2018. האלבום היה לאלבום החדש הראשון שהגיע למקום הראשון במצעד הבילבורד 200 בשנת 2021, וצבר 126.43 השמעות בסטרימינג לפי דרישה בשבוע הראשון לצאתו.
שבחים > רשימת סוף שנה

| עיתון | תואר | דירוג | מקור |
| --- | --- | --- | --- |
| רולינג סטון | 50 האלבומים הטובים ביותר של 2021 | 11 |  |
| פיצ'פורק | 50 האלבומים הטובים ביותר של 2021 | 9 |  |
רשימת רצועות

| מס' | שם | משך |
| --- | --- | --- |
| 1. | Rockstar Made  | 3:13 |
| 2. | Go2DaMoon (בהשתתפות קניה וסט)   | 1:59 |
| 3. | Stop Breathing  | 3:38 |
| 4. | Beno!  | 2:33 |
| 5. | JumpOutTheHouse  | 1:33 |
| 6. | M3tamorphosis (בהשתתפות קיד קאדי)   | 5:12 |
| 7. | Slay3r  | 2:44 |
| 8. | No Sl33p  | 1:28 |
| 9. | New Tank  | 1:29 |
| 10. | Teen X (בהשתתפות פיוצ'ר)   | 3:25 |
| 11. | Meh  | 1:58 |
| 12. | Vamp Anthem  | 2:04 |
| 13. | New N3on  | 1:56 |
| 14. | Control  | 3:17 |
| 15. | Punk Monk  | 3:49 |
| 16. | On That Time  | 1:42 |
| 17. | King Vamp  | 3:06 |
| 18. | Place  | 1:57 |
| 19. | Sky  | 3:13 |
| 20. | Over  | 2:46 |
| 21. | ILoveUIHateU  | 2:15 |
| 22. | Die4Guy  | 2:11 |
| 23. | Not PLaying  | 2:10 |
| 24. | F33l Lik3 Dyin  | 3:24 |
| משך כולל: | משך כולל: | 63:13 |
מיקומי שיא

|   ‏‏‏  מצעדים ודירוגים (2020–2021)> מדינה |   ‏‏‏  מצעדים ודירוגים (2020–2021)> מצעד |   ‏‏‏  מצעדים ודירוגים (2020–2021)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 15 |
|  אירלנד | מצעד האלבומים האירי | 18 |
|  ארצות הברית | בילבורד 200 | 1 |
|  גרמניה | GfK – טופ 100 | 45 |
|  הולנד | מצעד 100 האלבומים ההולנדיים | 7 |
|  הממלכה המאוחדת | מצעד האלבומים הבריטי | 17 |
|  ולוניה | אולטראטופ 40 | 74 |
|  נורווגיה | VG-lista | 5 |
|  ניו זילנד | המצעד הניו זילנדי הרשמי | 7 |
|  פינלנד | המצעדים הפיניים הרשמיים | 11 |
|  פלנדריה | אולטראטופ 50 | 18 |
|  שוודיה | סוורייטופליסטן | 37 |
|  שווייץ | המצעד השווייצרי | 4 |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 160 |
מרחב לינדלף

בטופולוגיה, מרחב לינדלף הוא מרחב טופולוגי שבו לכל כיסוי פתוח קיים תת-כיסוי בן-מנייה. זוהי גרסה חלשה של תכונת הקומפקטיות, הדורשת שלכל כיסוי פתוח יהיה תת-כיסוי סופי. המרחבים נקראים כך על שם המתמטיקאי הפיני ארנסט לאונרד לינדלף.
הלמה של לינדלף קובעת שכל מרחב טופולוגי המקיים את אקסיומת המנייה השנייה הוא מרחב לינדלף (אבל לא להפך). מרחב מטרי הוא מרחב לינדלף אם ורק אם הוא ספרבילי, אם ורק אם הוא מקיים את אקסיומת המנייה השנייה. לעומת זאת, קיים מרחב רגולרי לינדלף-תורשתית שאינו ספרבילי (Moore, 2006). (מרחב הוא לינדלף-תורשתית אם כל תת-קבוצה שלו היא לינדלף בטופולוגיה המושרית).
כמה תכונות:
תת-קבוצה סגורה של מרחב לינדלף היא מרחב לינדלף. 
הוכחה: יהיו  X מרחב לינדלף ו- V\subseteq X תת-קבוצה סגורה. יהי  {\mathcal {U}}=\{U_{\alpha }\}_{\alpha \in A} כיסוי פתוח של  V, במובן ש- V\subseteq \bigcup _{\alpha \in A}U_{\alpha }. נבחין שאז  {\mathcal {U}}\cup \{V^{c}\} כיסוי פתוח של  X (הקבוצה  V^{c} פתוחה כי  V סגורה). מכך ש- X לינדלף נובע שקיים תת-כיסוי בן מנייה  {\mathcal {U'}}, ונוכל להבחין כי  {\mathcal {U'}}\setminus \{V^{c}\} הוא תת-כיסוי בן מנייה של  {\mathcal {U}}. לכן  V לינדלף.  \blacksquare
תמונה רציפה של מרחב לינדלף היא לינדלף. 
הוכחה: יהיו  X,Y מרחבים טופולוגיים כך ש- X לינדלף, ותהי  f\colon X\to Y פונקציה רציפה. נטען ש- f(X) גם לינדלף. יהי  {\mathcal {U}} כיסוי פתוח של  f(X). נבחין שאז  f^{-1}({\mathcal {U}})=\{f^{-1}(U)\mid U\in {\mathcal {U}}\} מהווה כיסוי של  X. זה אף כיסוי פתוח של  X, שהרי כל  U\in {\mathcal {U}} פתוחה ו- f רציפה. מכך ש- X לינדלף נסיק שקיים תת-כיסוי בן מנייה, כלומר שקיימות  U_{1},U_{2},\dots \in {\mathcal {U}} כך ש- X=\bigcup _{i=1}^{\infty }f^{-1}(U_{i}). מכיוון ש- f היא על  f(X) נסיק כי  f(X)=\bigcup _{i=1}^{\infty }U_{i}, ובכך מצאנו תת-כיסוי בן מנייה ל- {\mathcal {U}}, ולכן  f(X) לינדלף.  \blacksquare
מכפלה של שני מרחבי לינדלף אינה בהכרח לינדלף. למשל, הישר של סורגנפריי  \mathbb {R} _{\ell } הוא לינדלף (אף על פי שאיננו מרחב מנייה שנייה), אולם ניתן להראות שהמכפלה  \mathbb {R} _{\ell }\times \mathbb {R} _{\ell } אינה לינדלף.
לקריאה נוספת

ד"ר דניאלה ליבוביץ, ‏טופולוגיה קבוצתית, האוניברסיטה הפתוחה, 1997
רון שחר (חוקר)

| --- | --- |

פרופסור רון שחר
 לידה:  17 בדצמבר 1962 (בן 62) רמת גן
 ענף מדעי:  כלכלה, שיווק, סטוריטלינג
 מקום מגורים:  תל אביב
 עיסוק:  פרופסור באוניברסיטת רייכמן
 מקום לימודים:  תואר ראשון בכלכלה מאוניברסיטת תל אביב, בשנת 1986 תואר מוסמך ודוקטור בכלכלה באוניברסיטת תל אביב, בשנים 1988 ו-1992.
 מוסדות:  אוניברסיטת רייכמן, אוניברסיטת תל אביב, אוניברסיטת הרווארד, אוניברסיטת ייל, אוניברסיטת קולומביה, אוניברסיטת ניו יורק, אוניברסיטת דיוק
 פרסים והוקרה:  Dick Wittink Award - Honorable Mention, 2008 International Journal of Research in Marketing - Best Article, 2020
 האתר האישי של פרופסור רון שחר
רון שחר (נולד בשם רון שוורצמן; ב-17 בדצמבר 1962) הוא פרופסור וחוקר ישראלי בתחומי הכלכלה, השיווק, והסטוריטלינג. מחקריו עוסקים במיתוג, בפרסום ובשאלות אסטרטגיות בתחומים כמו תעשיות הבידור (למשל, טלוויזיה וסרטים) ומערכות בחירות פוליטיות. כיום, משמש כראש תוכנית המצטיינים בבית הספר אריסון למנהל עסקים, אוניברסיטת רייכמן. פרופ' שחר שימש בעבר כחבר סגל אוניברסיטת תל אביב, וכיהן בעבר כדיקן בית ספר אריסון למנהל עסקים באוניברסיטת רייכמן.
ביוגרפיה

פרופ' שחר נולד וגדל ברמת גן, והוא בוגר תיכון בליך. סיים לימודי תואר ראשון (1986), שני (1988) ושלישי (1992) בכלכלה באוניברסיטת תל אביב, את הדוקטורט למד במקביל במכון הטכנולוגי של מסצ'וסטס. לאחר סיום הדוקטורט והפוסט דוקטורט באוניברסיטת הרווארד הצטרף לסגל האקדמי של אוניברסיטת ייל כחבר בבית הספר למנהל עסקים, בשנים 1992–1997. בשנת 1997 חזר לישראל, ולימד באוניברסיטת תל אביב. בין השנים 2004–2010 כיהן כראש התמחות שיווק, ונבחר כמרצה מצטיין, ב-2006 מונה לפרופסור חבר וב-2009 לפרופסור מן המניין. בשנים 2010-2004 היה מרצה אורח באוניברסיטת דיוק. בשנת 2011 עבר פרופ' שחר לבית ספר אריסון למנהל עסקים באוניברסיטת רייכמן, כיהן כדיקן בית ספר אריסון למנהל עסקים באוניברסיטת רייכמן בשנים 2011-2014, ומשנת 2013 מכהן כראש המסלול למצטיינים במנהל עסקים. משנת 2018 פרופ' שחר מכהן גם כפרופסור אורח באוניברסיטת קולומביה במנהטן, ומשנת 2019 משמש בנוסף כפרופסור אורח באוניברסיטת אוניברסיטת ניו יורק.
שחר מילא תפקידים מקצועיים במסגרת המערכת הפוליטית. בשנת 1989 שימש כיועץ כלכלי לסגן שר האוצר יוסי ביילין, ובשנת 1992 כיהן כחבר צוות "100 הימים" של יצחק רבין. שחר שימש כסוקר ואסטרטג של מפלגת מרצ בבחירות לכנסת בשנים 1999 ו-2003, וכן כפרשן פוליטי בערוצי טלוויזיה: הערוץ הראשון, וערוץ 2. שחר ייעץ למגוון חברות מובילות בארצות הברית בהן רשת הטלוויזיה CBS והבנק העולמי, ושימש כיועץ לחברת שידורי קשת ולחברות פרסום שונות בישראל.
מחקריו

שחר חוקר בתחומים של פרסום, מיתוג ושיווק פוליטי. במקביל מחקרו עוסק באסטרטגיות ושיווקיות בתחומים כמו תעשיות הבידור, סרטים, וטלוויזיה, מערכות בחירות פוליטיות, מותגים ואת עולם הפרסום.
מחקריו על מיתוג ופרסום הציגו היבטים מיטיבים של שני אלה מבחינת הצרכנים. בעוד מחקרים קודמים תיארו תהליכי מיתוג ופרסום ככאלה שמשנים את העדפות הצרכנים, מחקריו של שחר הוכיחו שמיתוג ופרסום מספקים מידע לצרכנים וכתוצאה מכך מולידים החלטות צרכנים נבונות יותר. במקביל, מחקרים נוספים של שחר לגבי מיתוג ומותגים מתמקדים ביכולתם של אלה לשמש צרכנים בבניית וביטוי אישיותם וזהותם. במסגרת זו שתיים מעבודותיו מראים את הקשר שבין מותגים לאמונה דתית. על פי הממצאים האמפיריים, שימוש במותגים מחליש את האמונה הדתית ואת הצורך להשתתף בפעילות דתית. אחד ממחקריו לגבי מותגים מתמקד בהיבט אחר של התופעה – מהם המותגים שזוכים לפופולריות ולשיח ברשתות החברתיות ובשיחות פרטיות וכיצד ניתן לעדכן מותגים באופן שיגביר את השיח עליהם.
מחקריו על בחירות וקמפיינים פוליטיים המחישו, בעזרת כלי ניתוח מתחום הכלכלה, את הממדים הפסיכולוגיים וחברתיים של הבחירות הפוליטיות. כך למשל עלה ממחקריו שההשתתפות בבחירות מושפעת מתהליכי הרגל.
 בשנים האחרונות מתמקדים מחקריו בסיפורים ובמספרי סיפורים. קו מחקר אחד ממחיש את אחד מההיבטים הפסיכולוגיים של מספר הסיפורים – ככל שהיכולת לספר גבוהה יותר, יש לאדם תחושת משמעות וייעוד גבוהים יותר. קו מחקר אחר מדגים כיצד מסרים פרסומיים נעשים אפקטיביים במיוחד כשהם משלבים אלמנטים סיפוריים.
פרופ' שחר מילא שורה של תפקידי עריכה בכירים בכתבי עת בינלאומיים. מחקריו פורסמו בכתבי עת מובילים כגון: American Economic Review, Marketing Science, Journal of Marketing Research, International Journal of Research in Marketing, RAND Journal of Economics, Journal of Experimental Psychology: General, American Journal of Political Science, פרופ' שחר היה או עדיין חבר מערכת בכתבי עת בולטים כולל: Journal of Marketing Research, Quantitative Marketing and Economics, International Journal of Research in Marketing, Marketing Science, Journal of Marketing Behavior, Applied Economics Research Bulletin.
שחר שימש ככתב ועורך במספר עיתונים בישראל וכמו כן כתב שלושה ספרים: ב-2001 יצא לאור ספר עיון שחיבר על אסטרטגיות של שיווק פוליטי תחת השם מנהיג בהזמנה. ב-2006 יצא לאור רומן מתח מפרי עטו בשם סרנדיפיטי. ב-2018 כתב את הרומן איקס באמצע, הרומנים הפכו לרבי מכר
פרסים

בשנת 2008 קיבל פרופ' שחר פרס Dick Wittink Award - Honorable Mention, בשנת 2018, אחד ממאמריו היה בין כתבי העת שהגיעו לגמר O’Dell Award, ובשנת 2020 קיבל את הפרס המאמר הטוב ביותר של הכתב עת International Journal of Research in Marketing.
פרסומים

פרופ' שחר פרסום מעל 50 מחקרים, ציון h-index של 23 בגוגל סקולר
פירוט חלקי של ספריו ומאמריו:
פרסומים > ספרים

מנהיג בהזמנה: על בוחרים ואסטרטגיות של שיווק פוליטי, הוצאת ידיעות אחרונות, 2001
סרנדיפיטי, הוצאת משכל, 2006
איקס באמצע, הוצאת ידיעות ספרים, 2018